Diari Oficial de la Generalitat Valenciana


Sumari del DOGV 4075, del 30-08-2001 (2001/8259)

Informació pública de l'alternativa tècnica de programa d'actuació integrada de la unitat d'execució 1, del sector Batan d'Aparicio, de sòl apte per a urbanitzar a l'Alcúdia de Crespins.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8259


Organisme emissor
:   Llanera, SL

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució 1, del sector Batan d'Aparicio, de sòl apte per a urbanitzar a l'Alcúdia de Crespins. [2001/F8259]
  
L'entitat mercantil Llanera, SL, ha formulat una alternativa tècnica de programa d'actuació integrada de la unitat d'execució 1, del sector Batan d'Aparicio, de sòl apte per a urbanitzar situat a l'Alcúdia de Crespins, i l'acompanya de la documentació composta de projecte d'urbanització, pla parcial i annex d'homologació.
  
De conformitat amb el que s'estableix en els articles 46, 48 i 55 de la Llei 6/1994, de 15 de novembre, Reguladora de l'Activitat Urbanística, se sotmet a informació pública la documentació esmentada, i es fa constar:
  
1. L'objecte de l'actuació integrada que es pretén escometre el constitueix el desenvolupament urbanístic dels terrenys compresos en l'àmbit de la unitat d'execució 1, sector Batan d'Aparicio de l'Alcúdia de Crespins.
  
2. La notaria on està protocol·litzada la documentació és la de Rafael Estevan Gordo, avinguda de Jaume I, número 12, 1a, de Canals.
  
3. Se sotmet a informació pública el projecte d'homologació i el pla parcial que formen part d'aquesta proposta, durant un mes. Simultàniament, es tramitarà la proposta de programa d'actuació integrada, que se sotmetrà a informació pública, juntament amb el projecte d'urbanització, pel termini de 20 dies. Ambdós terminis començaran a comptar des de la publicació d'aquest anunci en el Diari Oficial de la Generalitat Valenciana.
  
Durant aquest període, qualsevol persona podrà comparéixer a la notaria esmentada per a obtenir còpia de l'acta de protocol·lització de l'alternativa tècnica o sol·licitar que li siga exhibida. Així mateix, es podran consultar la dita documentació i l'expedient administratiu a l'Ajuntament de l'Alcúdia de Crespins, i s'hi podran presentar tant al·legacions com alternatives tècniques que pretenguen competir amb la que s'exposa al públic.
  
4. La proposició juridicoeconòmica es presentarà durant els cinc dies hàbils següents al venciment de l'últim dels terminis d'exposició pública, amb la finalitat que haja transcorregut el període d'al·legacions de la totalitat de la documentació exposada al públic.
  
5. Finalitzat aquest termini, en la següent data hàbil, tindrà lloc l'acte d'obertura de pliques a l'Ajuntament de l'Alcúdia de Crespins.
  
6. Així mateix, mitjançant aquest edicte, i en compliment del que s'estableix en l'article 59.4 de la Llei 30/1992, s'avisa el titular cadastral respecte del qual manquen les dades d'identificació i/o el domicili fiscal, als efectes previstos en el present anunci: Polígon 2, parcel·la 196: desconegut.